Ille, qui adhuc viuens est, qui Stephanum Episcopum dolo occidit, cum non inueniret pro tanto crimine pœnitentiam, Cluniacum Cœnobium petiit,  Monachus ibi effectus est. Qui legere  cantare tanquam peritus Clericus sciens, ab Odilone Abbate cogitabatur offerri Episcopo ad gradus altaris. At prudenter tractans venerandus Abbas, litteris directis ad Papam Romanum, consultum expostulat,  crimen Monachi intimat: cui Apostolicus talia commendat. Impossibile est talem ad aliquem gradum prouehi, nec etiam offerre potest oblationem ad manus Sacerdotis, ne forte pro eo vno in plures furor Domini descendat. Sed nec communionem sanctam accipere potest. In exitu autem vitæ pro misericordia ei viaticum detur.